Diari Oficial de la Generalitat Valenciana


Sumari del DOGV 1777, del 07-05-1992 (1992/824700)

RESOLUCIÓ de 6 de març de 1992, de la Direcció General del Patrimoni Cultural de la Conselleria de Cultura, Educació i Ciència de la Generalitat Valenciana, per la qual acorda tenir per incoat l'expedient de delimitació de l'entorn de protecció del Reial Monestir de la Trinitat de la ciutat de València.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1777

Data del DOGV
:   07-05-1992

Secció del DOGV
:   ALTRES DISPOSICIONS

Número del document
:   1992/824700


Data del document
:   06-03-1992

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 6 de març de 1992, de la Direcció General de Patrimoni Cultural de la Conselleria de Cultura, Educació i Ciència de la Generalitat Valenciana, per la qual acorda tenir per incoat l'expedient de delimitació de l'entorn de protecció del Reial Monestir de la Trinitat de la ciutat de València.  
Atès que per Reial Decret 4054/1982 de 22 de desembre es declarà monument històrico-artístic de caràcter nacional el Reial Monestir de la Trinitat de la ciutat de València.  
Vist l?informe del Servei del Patrimoni Artístic Immoble favorable a la incoació de l?expedient de delimitació de l?entorn de protecció d?aquest monument.  
Atés allò que disposen els articles 9 de la Llei 16/1985, de 25 de juny, del Patrimoni Històric Espanyol, i 11 del Reial Decret 111/1986,, de 10 de gener, per al desplegament parcial de la citada llei, la Direcció General de Patrimoni Cultural de la Conselleria de Cultura, Educació i Ciència de la Generalitat Valenciana resol:  
Primer  
Incoar expedient de delimitació de l?entorn de protecció del Reial Monestir de la Trinitat de la ciutat de València.  
L?entorn de protecció queda delimitat en els annexos que s'adjunten a aquesta resolució.  
Segon  
Seguir amb la tramitació de l?expedient segons les disposicions vigents.  
Tercer  
Traslladar aquesta resolució a l'Alcaldessa-Presidenta de l'Ajuntament de València i fer-li saber que, d?acord amb allò que estableix l'article 16 de la Llei 16/1985, de 25 de juny, aquesta incoació determina la suspensió de les llicències de parcel·lació, edificació o demolició a la zona afectada i dels efectes de les que ja han estat atorgades, i que, segons l'article 19 en relació amb l'article 11 del citat cos legal, la realització d?obres a aquesta zona haurà de ser autoritzada per la Direcció General de Patrimoni Cultural.  
Quart  
Que, d'acord amb allò que disposa l'article 12.2 del Reial Decret 111/1986, de 10 de gener, per al desplegament parcial de la Llei 16/1985, es notifique aquesta resolució a les persones interessades als efectes oportuns i al Registre General de Béns d'Interès Cultural per a la seua anotació preventiva.  
Cinquè  
Que aquesta resolució amb els annexos es publique en el Diari Oficial de la Generalitat Valenciana i en el Butlletí Oficial de l?Estat.  
La qual cosa es fa pública als efectes oportuns.  
València, 6 de març de 1992. - La Directora General de Patrimoni Cultural: Evangelina Rodríguez Cuadros.  
ANNEX I  
Motivació de la delimitació proposada  
La delimitació proposada es justifica d'acord amb els criteris següents:  
- Parcel·les que limiten directament amb la que ocupa el BEC, i que qualsevol modificació que s'hi realitze pot afectar-lo bé visualment, bé físicament.  
- Parcel·les limítrofs amb el BEC que en constitueixen l?entorn visual i ambiental immediat i que qualsevol intervenció que s'hi realitze pot suposar una alteració de les condicions de percepció o del caràcter de l?espai urbà.  
- Espais públics en contacte directe amb el BEC i les parcel·les enumerades anteriorment, les quals en constitueixen part de l'ambient urbà immediat.  
- Edificacions o qualsevol element del paisatge urbà, que tot i que no són limítrofes amb el BEC n'afecten de forma important la vista.   
ANNEX II  
Area de protecció  
A) Descripció literal de la delimitació L?àrea delimitada comprèn espais públics i espais parcel·lats  
a) Espais parcel·lats. L?illa de coses completa delimitada pels carrers:  
- Carrer de la Trinitat   
- Carrer de la Mare Sagrament   
- Carrer del Poeta Bodria   
- Carrer d'Alboraia  
b) Espais públics. Són els formats pels carrers i places següents:  
- Carrer de la Trinitat, en el tram comprés entre el carrer d?Alboraia i el carrer de la Mare Sagrament.  
- Carrer de la Mare Sagrament, en el tram comprés entre el carrer de la Trinitat i el carrer del Poeta Bodria.  
- Carrer del Poeta Bodria en el tram comprés entre el carrer de la Mare Sagrament i el carrer d'Alboraia.  
- Carrer d'Alboraia, en el tram comprés entre el carrer de la Trinitat i el carrer del Poeta Bodria.  
- Plaça d'Alboraia, completa.  
B) Delimitació gràfica  
S'hi adjunta plànol per a la seua publicació.  
Verure imatge